als_Latn dik_Latn sag_Latn
Madonna kishte bërë një mungesë 20 vjeçare në skenën e Brit Awards dhe ndërsa performoi në shfaqjen që kushtoi 5 milion paund, përjetoi një prej momenteve më të çuditshme në historinë e pop-it.
Ndërsa po këndonte këngën e re "Living for Love", një prej këngëtarëve e tërhoqi nga pelerina dhe ajo u rrëzua. Për një moment, pati qetësi nga salla, por më pas Madonna rifilloi këngën dhe rutinën koreografike.
Por, larg nga një katastrofë, incidenti duket se i ka sjellë vetëm përfitime 56-vjeçares. Fitimet e albumit të saj të ri janë rritur ndjeshëm, ndërsa kënga "Living For Love" kaloi në vend të parë në listën e këngëve më të blera në iTunes.
Madonnës "i nevojitej" ky rrëzim që ta bënte sërish të famshme. Albumi i saj i fundit pati vetëm 1.8 milion shitje në gjithë botën, edhe pse ajo punoi me producentët më të mirë të momentit dhe shpenzoi me manovra publicitare. Edhe më tej, tek Grammy-t ajo tregoi të pasmet e saj.
I dyshimtë është edhe fakti që balerinët nuk vrapuan ta ndihmonin, por vijuan me koreografinë, të cilën e kishin përsëritur për 2 ditë të plota në arenën O2 në Londër.
E vërteta është se Madonna duhet të bindë brezin e Taylor Swift të blejë muzikën e saj.
"Natyra ime është të provokoj. Por, e bëj gjithmonë me qëllime të mira", ka thënë Madonna në një intervistë të mëparëshme.
Burimi: Daily Mail
als_Latn als_Latn als_Latn als_Latn als_Latn als_Latn als_Latn als_Latn